Din hi stqarrija ta' Repubblika maħruġa aktar kmieni llum: Il-Partit Laburista u l-Partit Nazzjonalista qed jużaw it-televiżjoni u l-mezzi medjatiċi tagħhom biex joħonqu l-espressjoni ħielsa u jgħaffġu d-dritt tal-protesta. Repubblika tesprimi t-tħassib tagħha għar-ritaljazzjoni goffa u inġusta tal-Partit Laburista u tal-Partit Nazzjonalista li użaw u qed jużaw il-mezzi medjatiċi tagħhom biex b'gideb jew tgħawwiġ tal-fatti jfittxu li jiskreditaw u jintimidaw attivisti mis-soċjeta' ċivili. Dak li sar dan il-ġimgħa fil-konfront t'attivisti t'Occupy Justice m'hu xejn inqas minn oltraġġ fuq il-liberta' tal-espressjoni u d-dritt tal-protesta. Sakemm il-partiti politiċi ħasbu li s-sejħa għall-verita' u l-ġustizzja minn Occupy Justice kienet se tintesa' wara ftit żmien jew li ma kinitx se teffetwahom, dawn raw kif għamlu biex jinjorawhom jew jirridikolawhom. Issa qed jimmalafamawhom bi qlajjiet u stejjer fittizji jew minn tgħawwiġ u manipulazzjoni ta' fatti biex jirrapreżentaw ħażin l-intenzjonijiet u x-xogħol tal-attivisti. Għalkemm difett kbir tad-demokrazija tagħna meta l-partiti politiċi jużaw it-televiżjoni u l-mezzi l-oħra tagħhom biex jigbdu u jgħawwġu l-fatti fuq xulxin, hemm bilanċ pervers bejniethom. Iżda meta l-partiti politiċi jallejaw irwieħhom bejniethom biex jivvittimizzaw u jintimidaw grupp ta' ċittadini għax għandhom fehma indipendenti mit-tnejn li huma, kull ħjiel ta' demokrazija jitgħaffeġ. Repubblika tinsisti li l-poter tal-Istat għandu d-dmir iħares il-ħelsien tal-assoċjazzjoni, id-dritt ta' ċittadini – weħidhom jew fi grupp – li jesprimu rwieħhom mingħajr l-intervent tal-Istat, id-dritt tal-kelma ħielsa, id-dritt ta' gruppi differenti li jikkoperaw bejniethom, id-dritt li n-nies tinġabar f'postijiet pubbliċi biex tipprotesta u d-dritt li attivisti jfittxu u jużaw riżorsi ta' min irid jappoġġjahom anke b'mod anonimu. Aħna nikkunsidraw l-istazzjonijiet televiżivi u l-mezzi tal-partiti politiċi bħala għodda tal-Istat u l-użu tagħhom biex jitkissru dawn id-drittijiet bħala ksur tad-drittijiet bażiċi f'demokrazija. Imħassbin li l-partiti politiċi huma determinati li jikkoperaw f'kampanja koordinata ta' gideb jew tgħawwiġ tal-fatti biex isikktu lil min qed jirfsilhom il-kallijiet u jbeżżgħu lil min irid jappoġġjahom. Hi t-tama u r-rieda tagħna li s-soċjeta' ċivili jkollha leħen fis-soċjeta' tagħna anke jekk il-partiti politiċi jridu jifggħuh. Intant , Occupy Justice ukoll ikkumentaw dwar ir -rappurtaġġ li kienu qed iġarrbu f'post fuq Facebook: Previous: Attivisti dwar id-drittijiet tan-nisa jgħidu li l-akkużi dwar vjolenza domestika jeħtieġ li jiġu investigati. X'għandha xi tgħid Simone Cini? Next: Guest Post: lealtà bla tarf? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Repubblika: Alleanza bejn it-televiżjonijiet tal-partiti qed toħnoq il-kelma ħielsa